section_heading: Produkcija
paragraph_text: Unatoč trajanju od preko pet minuta i izostanku, prema riječima autora, "bilo kakve pamtljive melodije", pjesma je dospjela na vrhove britanskih top lista. Bila je to prva pjesma bazirana na sintisajzerima koja je postala hit u post-punk eri. Dok se unikatan zvuk pjesme izdvajao u to vrijeme, prodaja je dobro išla zbog korištenja vinil ploče sa slikom i Numanovog šokantnog "robotskog" nastupa na TV-u. "Are 'Friends' Electric?" je postala standardna pjesma svih Numanovih javnih nastupa. Poluakustična verzija pjesme pojavila se za turneju "Jagged" iz 2006.